डोरंडा, धुर्वा में जनवरी से रुक्का का पानी
जनवरीसे हटिया डैम से आपूर्ति वाले क्षेत्रों में जलसंकट खत्म हो जाएगा। इसी महीने से हटिया डैम से आपूर्ति वाले 50 प्रतिशत से अधिक क्षेत्रों में रूक्का डैम का पानी पहुंचना शुरू हो जाएगा। जुमार नदी पर नवनिर्मित ब्रिज में रूक्का-हटिया लाइन के राइजिंग पाइप को चढ़ा दिया गया है और उसे जोड़ने का काम जारी है। पेयजल अभियंताओं के अनुसार, पुल के दोनों ओर पाइप लाइन बिछाने का काम पूरा हो रहा है। शेष कार्य भी पूरा कर जनवरी के अंत तक इस लाइन से जलापूर्ति शुरू कर दी जाएगी।
15 तक आपूर्ति का होगा प्रयास : बूटी-हटियालाइन को जोड़े जाने का काम अंतिम चरण में है। 15 जनवरी के बाद आपूर्ति का प्रयास होगा।
हीरालालप्रसाद, चीफ इंजीनियर, पीएचईडी।
इन क्षेत्रों से गुजरेगी यह लाइन : बूटी-हटियालाइन सीधे रूक्का से जुड़ने के बाद सिरमटोली, निवारणपुर, अशोकनगर, हरमू, मेकॉन, डोरंडा, धुर्वा क्षेत्र के एक लाख घरों तक पानी पहुंच जाएगा।
इस लाइन की प्रक्रिया पूरी होते ही बूटी-हटिया लाइन सीधे रूक्का डैम से जुड़ जाएगी। अभी यह लाइन बूटी जलागार से जुड़ी है, जो शहर के विभिन्न क्षेत्र होती हुई जगन्नाथपुर जलमीनार तक पहुंचती है, मगर प्रेशर नहीं होने से पानी सिरमटोली तक ही पहुंच पाता है।
हटिया से अभी चल रही पानी की कटौती हटियाडैम में इस वर्ष पानी का कम भंडारण होने के कारण सप्ताह में चार दिन पानी की आपूर्ति नहीं की जा रही है। हटिया डैम से जुड़े क्षेत्रों में सप्ताह में बुधवार, शुक्रवार और रविवार को जलापूर्ति की जा रही है। शहर के बड़े क्षेत्र में जलसंकट व्याप्त है।
awa_Deva hin_Deva hin_Deva bho_Deva hin_Deva hin_Deva hin_Deva